open-index/open-wikipedia-markdown huggingface dataset:
நெல்லிக்காய் (பாடித் தொடுதல்)

**நெல்லிக்காய்** விளையாட்டை விழாக் காலங்களில் போடப்பட்டிருக்கும் பந்தலில் சிறுவர் சிறுமியர் விளையாடுவர். 

## ஆடும் முறை
விளையாடுவோரின் எண்ணிக்கையில் ஒன்று குறைந்த எண்ணிக்கையில் பற்றவேண்டிய பந்தற்கால் அவ்வப்போது தீர்மானிக்கப்படும். பந்தற்காலைப் பிடித்துக்கொண்டால் தொடக்கூடாது என்பது விளையாட்டு விதி. நெல்லிக்காய் என வழங்கப்படும் இந்த விளையாட்டு பாடித் தொடும் விளையாட்டு வகையைச் சேர்ந்தது. 

இக்காலத்தில் பரவலாக விளையாடப்படும் இசைநாற்காலி விளையாட்டைப் போன்றது இது. இசைநாற்காலி விளையாட்டில் இசைத்தட்டு பாடும். பாடல் நிறுத்தப்பட்டதும் நடுவிலுள்ள நாற்காலிகளில் உட்காருவர். பள்ளிகளில் ஆசிரியரின் ஊதல் ஒலி கேட்டதும் நடுவில் உள்ள நாற்காலிகளில் மாணவர் அமர்வர். 

நெல்லிக்காய் விளையாட்டில் ஓடிக்கொண்டிருக்கும்போது பட்டவர் அல்லது அவ்வப்போது தோற்றவர் பாடுவார். 
:காயோ கடப்பங்காய் 
:காஞ்சிபுரத்துப் புளியங்காய் 
:உப்போ புளியங்காய் 
:ஊறுகாய் போட்ட -------- நெல்லிக்காய். 
நெல்லிக்காய் என்றதும் தூணைப் பற்றிக்கொள்ள வேண்டும். 

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*மு.வை.அரவந்தன், *தமிழக நாட்டுப்பாடல்கள்*, பாரிநிலையம் வெளியீடு, 1977

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
நொண்டி விளையாட்டு

ஒற்றைக்காலில் தவ்வி நடப்பது நொண்டி. ஓடுபவர்களை நொண்டி அடித்துத் தொடுவது **நொண்டி விளையாட்டு**. 

## ஆடும் முறைகள்
### ஒருவட்டம்
வட்டம் போட்டு அதற்குள் ஓடுவர். அவர்களைப் பட்டவர் நொண்டி அடித்துச் சென்று தொடவேண்டும். கால் வலித்தால் வட்டத்துக்கு வெளியே வந்து இரு கால்களையும் ஊன்றிக்கொள்ளலாம். தொடப்பட்டவர் ஆட்டத்திலிருந்து வெளியேற வேண்டும். வட்டத்துக்குள் இரு கால்களையும் ஊன்றினால் அதற்கு முன் தொடப்பட்டவர் உள்ளே மீண்டு வந்து ஓடலாம்.

### உள்வட்டம்
உள்வட்டம் ஒன்று போட்டு அதில் ஓடுவர்.அதில் ஒருவர் நொண்டி அடித்து மற்வர்களை தொட வேண்டும்.தொடுபவர் கால் வலிக்கும்போது அவர்களில் ஒருவரைப் பற்றிக்கொண்டு ஒற்றைக்கால் நிலையிலேயே இளைப்பாறிக்கொள்ளலாம்.
அப்படி இல்லையெனில், உள் வட்டத்தின் உள்ளேயே சில நிமிட ஓய்வுக்கு எதிரி அணியினர் காலால் வட்டம் இட்டு அதனை இட்லி என பெயரிட்டு நொண்டி அடிக்கும் வீரர் மூன்று இட்லி வீதம் ஓய்வு எடுத்து எதிரி அணியினரை தொடலாம்

### இரண்டு அணி
இரண்டு அணிகள். ஒரு அணி கைகளைக் கோத்துக்கொண்டு ஆள்வட்டம் செய்து நிற்கும். அந்த அணியில் ஒருவர் நொண்டி அடித்துச் சென்று உள்ளே ஓடும் மற்றொரு அணியினரைத் தொடுவார். கால் வலிக்கும்போது வட்டத்தில் வந்து கை கோத்துக்கொண்டு அருகில் இருப்பவரை நொண்டி அடித்துச் சென்று தொடச் சொல்லலாம்.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், *வட்டார வழக்குச்சொல் அகராதி*, ராஜபவனம் இடைச்செவல் வெளியீடு, 1982

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
செயிண்ட் ப்யேர் அண்ட் மீகேலோன்

**செயிண்ட் ப்யேர் அண்ட் மீகேலோன்** ( ), கனடாவிற்கருகே வடமேற்கு அட்லாண்டிக் பெருங்கடலில் அமைந்துள்ள பிரான்சின் ஒரு சுய ஆட்சி பிராந்தியமாகும். போர்சிகீசிய மாலுமியொருவரால் 1520 அக்டோபர் 21ல் கண்டுபிடிக்கப்பட்டது . பிரெஞ்சு காலனியத்துவத்தில் உள்ள ஒரே பகுதி இதுதான். ஃபார்ச்சூன் பே, நுழைவு வாயிலிலிருந்து நியூஃபின்லான்ட் தெற்கு கடற்கரை வரை இத்தீவுகள் அமைந்துள்ளது.

## ஆதாரங்கள்


பகுப்பு:வட அமெரிக்க நாடுகள்
என்டிடிவி 24x7

**என்டிடிவி 24x7** இந்தியாவில் உள்ள முதன்மையான ஆங்கில மொழித் தொலைக்காட்சி. இது இந்தியாவில் நடக்கும் செய்திகள் மற்றும் நடப்புநிகழ்வுகளை ஒளிபரப்புகிறது. இது புது தில்லி தொலைக்காட்சி லிமிடெட் நிறுவனத்தால் நடத்தப்படுகிறது. என்டிடிவி 24x7 ஆசியத் தொலைக்காட்சி விருதை 2005ல் சிறந்த செய்தி நிகழ்ச்சிக்காக வென்றது. இந்த தொலைக்காட்சி இந்தியாவிற்கு வெளியில் ஐக்கிய ராச்சியம், ஐக்கிய நாடுகள், கனடா, ஆஸ்திரேலியா, சிங்கப்பூர் போன்ற நாடுகளிலும் தனது செய்திகளை ஒளிபரப்புகிறது.

## மேற்கோள்கள்

பகுப்பு:இந்தியத் தொலைக்காட்சி நிறுவனங்கள்
கௌதாரி

**சாம்பல் கவுதாரி** அல்லது **சாம்பல் கௌதாரி** (*Grey Francolin*) எனப்படுபவை தெற்காசியாவில் வயல்வெளிகளிலும் புதர் மண்டிய இடங்களிலும் காணப்படும் பறவையினம். தவிட்டு நிற உடலில் கரு நிறக் கோடுகளை உடைய கோழியைப் போன்ற ஒரு வகைப் பறவை இது. இத்தகைய இடங்களில் இப்பறவைகள் காலையிலும் மாலையிலும் க-டீ-டர் ... டீ-டர் என்ற கூப்பாடுடன் உரக்கக் கூவுவதைக் கேட்க முடியும். இவை இறைச்சிக்காக வேட்டையாடப்படும்.

இனப்பெருக்க காலத்தில் ஆண் கவுதாரியின் இக்கூப்பாடு பிற ஆண்களையும் அழைக்கவல்லதால், அவற்றைப் பிடிக்க உதவும் கவர்பொருளாகவும் இது பயன்படுத்தப்படும்.

## அடையாளங்கள்

வெள்ளை கறுப்புப் பட்டைகளுடன் காப்பி நிறப் பொட்டுகள் கூடிய முதுகினையும் மெல்லிய கருநூற்கோடுகளிட்ட பழுப்பு மார்பும் சிவந்த மார்பும் கொண்டிருக்கும். இவை புறாவை விடவும் சிறிது பருத்துக் காணப்படுகின்றன.

## உணவு
வயற்காடுகளில் தானியங்களைப் பொறுக்கியும் கறையான்களையும் வண்டுகளையும் உண்ணும்.

## இயல்பு
வேகமாகப் பறக்கவியலும் என்றாலும் பெரும்பாலும் பூமியிலேயே ஓடியாடும். அபாயம் ஏற்பட்டாலும் ஓடி ஒளிந்தே தப்ப முயலும். வேறு வழியில்லை என்றால் மட்டுமே பறக்கும்.

இப்பறவைகள் வாழும் இடங்களில் தரையில் தானியத்தினைத் தூவி வலை விரித்து வைத்து நரிக்குறவர்கள் அவற்றைப் பெருமளவில் பிடித்து சந்தைகளில் விற்பார்கள். வனவிலங்குப் பாதுகாப்புச் சட்டம் வந்த பின் இவற்றின் வியாபாரம் அவ்வளவு வெளிப்படையாக நடைபெறுவதில்லை. இவற்றின் மாமிசத்திற்காகவே இவை பிடிக்கப்படுகின்றன. இந்தப் பறவைகள் மனிதர்களைக் கண்டால் பயத்தில் ஓடி ஒளிந்திடும். பறக்கும் போது அதிக உயரத்தில் பறக்காது. இவை பறக்கும் போது புறாக்களைப் போன்றே பட படவென இறக்கைகள் அடிப்பதின் சத்தம் கேட்கும்.

## அழிவு நிலை
பூச்சிக்கொல்லிகளாலும், உணவுக்காவும் இப்பறவைகள் வெகுவாக அழிக்கப்பட்டு வருகின்றன. கடந்த 20 ஆண்டுகளாக நடத்தப்பட்ட ஆய்வில் 
20 சதவீதம் பறவைகள் அழிந்துவிட்டன. தற்போது இவை 10,000 எண்ணிக்கையில் தான் வாழுகின்றன. இவற்றில் ஆண்டுக்கு 10 சதவிதம் 
அழிக்கப்பட்டு வருகிறது.

## குறிப்புதவி


பகுப்பு:ஆசியப் பறவைகள்
பகுப்பு:பறவைகள்
பகுப்பு:இந்தியப் பறவைகள்
பகுப்பு:பாக்கித்தானியப் பறவைகள்
பகுப்பு:தெற்காசியப் பறவைகள்
பகுப்பு:மத்திய கிழக்குப் பறவைகள்
பச்சைக் குதிரை

thumb|333px|பச்சைக்குதிரை தாண்டுதல்
**பச்சைக் குதிரை** ஒரு சிறுவர் விளையாட்டு. வாலிபர்களும் ஒத்த பருவத்தினரோடு இதனை விளையாடுவது உண்டு. பெரும்பாலும் இது நிலா வெளிச்சத்தில் நடைபெறும். 

இந்த விளையாட்டின் முதல் படி பிறருடைய காலைத் தாண்டுவதில் தொடங்கும். அதனால் இந்த விளையாட்டுக்குக் கால்தாண்டி விளையாட்டு என்னும் பெயரும் உண்டு. 

## கால்தாண்டி
குனிந்திருப்பவர் படிப்படியாக தன் நிலையை உயர்த்துவார். இதனால் தாண்டுவோர் தாண்ட வேண்டிய உயரம் கூடிக் கொண்டே போகும். 

# ஒருகால் பாதம், 
# ஒன்றின் மேல் ஒன்றாக இரண்டுகால் பாதம், 
# இரண்டு பாத உயரத்தின் மேல் ஒரு சாண், 
# இரண்டு பாத உயரத்தின் மேல் இரண்டு சாண்

எனக் கால்தாண்டியின் உயரம் உயர்ந்துகொண்டே போகும். 

## ஆள்-தாண்டல்
கால் தாண்டலுக்குப்பின் ஆள்-தாண்டல். நடைபெறும். இதில் குனிந்துகொண்டு நிற்பவரை அவர் முதுகில் கையை ஊன்றித் தாண்டவேண்டும். 
* குனிந்துகொண்டு நிற்பவர் தலையைத் தொங்க விட்டுக்கொண்டு குனிந்திருக்க வேண்டும். அப்படிக் குனியாவிட்டால் தலையை வெட்டி நாய்க்குப் போடு என்று சொல்லித் தலையைத் தட்டிக் குனியச் செய்வர். 
* தாண்டுபவர் தன் இரு கால்களையும் அகற்றி ஒருகால் அவரது தலையையும் மற்றொருகால் அவரது இடுப்பையும் தாண்டி வருமாறு தாண்டுவர்.தாண்டுவர் ஓடிவந்து தாண்ட இயலாது. குனிபவர் கைகளால் ஒரு பாவம் (4 முழம்) இடைவெளியில் அடுத்தவர் நிற்பார். 

# கால்-கட்டைவிரலைப் பிடித்துக்கொண்டு நிற்றல், 
# கணுக்காலைப் பிடித்துக்கொண்டு நிற்றல் (கரண்டை), 
# முழங்காலைப் பிடித்துக்கொண்டு நிற்றல் (மோளி), 
# துடையைப் பிடித்துக்கொண்டு நிற்றல், 
# கைகளைக் கட்டிக்கொண்டு அல்லது கும்பிட்டுக்கொண்டு குனிந்து நிற்றல் 
என ஆள்-தாண்டியின் உயரம் படிப்படியாக உயரும். 

## குனிதல்
தாண்டுபவர் தான் தாண்டி முடித்த பின்னர் பிறர் தாண்டுவதற்காக முறைப்படி அமர்ந்தகொள்ளவேண்டும், அல்லது குனிந்துகொள்ளவேண்டும். இதனால் எல்லாரும் எல்லாரையும் தாண்டியாகவேண்டிய கட்டாய நிலை உண்டாகும்.

## தவறியவர்
ஒருவர் எந்த நிலையில் யாரைத் தாண்டு இயலவில்லையோ அந்த நிலையிலிருந்து தன் தாண்டும் வாய்ப்பை இழப்பார். எனிலும் அவர் பிறர் தாண்டுவதற்குக் குதிரை ஆகி நிற்க வேண்டியது கட்டாயம்.

எல்லாத் தாண்டுதலும் முடிந்தபின் மறு ஆட்டம் தொடங்கும்.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954
*இரா.பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
*கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982.

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
விடுதலைப் புலிகள் மக்கள் முன்னணி

**விடுதலைப் புலிகள் மக்கள் முன்னணி** என்பது தமிழீழ விடுதலைப் புலிகளின் அரசியல் பிரிவாகும். இது 1989ஆம் ஆண்டு உருவாக்கப்பட்டது. விடுதலை புலிகளின் பிரதி தலைவரான மாத்தையா என்றழைக்கப்படும் கோபாலசாமி மகேந்திரராஜா இக்கட்சியின் தலைவராகவும் யோகரத்தினம் யோகி பொதுச் செயலாளராகவும் செயற்பட்டனர். இக்கட்சியின் சின்னமாக புலி காணப்பட்டது. இக்கட்சி இலங்கையில் ஓர் அங்கீகரிக்கப்பட்ட அரசியல் கட்சியாக இருந்தது. பின்னர் 2012 பெப்ரவரியில் ஆண்டுதோறும் பேணப்பட வேண்டிய ஆவணங்கள் சமர்ப்பிக்கப்படாமையினால் இலங்கையின் தேர்தல் ஆணையாளரினால் இக்கட்சியின் பதிவு இரத்துச் செய்யப்பட்டது.

இக்கட்சியின் முதலாவது தேசிய மாநாடு 1990 பெப்ரவரி 24 முதல் மார்ச்சு 1 வரை வாகரையில் இடம்பெற்றது.

## மேற்கோள்கள்

பகுப்பு:இலங்கைத் தமிழ்த் தேசிய அரசியல் கட்சிகள்
பகுப்பு:தமிழீழ விடுதலைப் புலிகளின் உள் கட்டமைப்பு
7 (எண்)

**ஏழு** (, *seven*) என்பது தமிழ் எண்களில் **௭** என்பதைக் குறிக்கும் இந்து-அராபிய எண் ஆகும். ஏழு என்பது ஆறுக்கும் எட்டுக்கும் இடைப்பட்ட இயற்கை எண்ணாகும்.
thumb|தமிழ் எண் ஏழு

## காரணிகள்
ஏழின் நேர்க் காரணிகள் 1, 7 என்பனவாகும்.

## இயல்புகள்

* ஏழு ஓர் ஒற்றை எண்ணாகும்.
* ஏழை 7 = 1^2 + 1^2 + 1^2 + 2^2 என்றவாறு நான்கு வர்க்கங்களின் கூட்டுத் தொகையாக எழுதலாம்.
* ஏழானது நான்காவது லூகாஸ் எண்ணாகும்.

## மேற்கோள்கள்

பகுப்பு:பகா எண்கள்
பகுப்பு:முழு எண்கள்
கூகல்

**கூகல்** (*Googol*) என்பது ஒரு பெரிய எண்ணாகும். அதன் பெறுமானம் 10^ ஆகும். அதாவது, ஒன்றிற்குப் பிறகு 100 பூச்சியங்களை இட வேண்டும். இதனை விஞ்ஞான முறைக் குறிப்பீட்டில் 1 \times 10^ எனக் குறிப்பிட முடியும்.

## கூகுள் நிறுவனம்
கூகல் என்ற சொல்லை மாற்றி அமைத்ததன் மூலம் லாரி பேஜ் என்பவரும் சேர்ஜி பிரின் என்பவரும் கூகுள் என்ற தேடற் பொறியை ஆரம்பித்தார்கள்.

## மேற்கோள்கள்

பகுப்பு:எண்கள்
பகுப்பு:முழு எண்கள்
நாலுமூலைக் கல்

thumb|222px|நாலுமூலைக் கல் விளையாட்டு அரங்கம்
**நாலுமூலைக் கல்** சிறுவர் தொட்டு விளையாடும் விளையாட்டு.

## ஆடும் முறை
விளையாடுவோர் எல்லாரும் தெருப்புழுதியில் வரிசையாகக் காலால் தேய்த்துப் படத்தில் உள்ளது போல் விளையாடும் கட்ட அரங்கு அமைப்பர். மொத்தம் ஐந்து பேர் விளையாடுவர். அரங்கின் மையத்தில் 4 கல் வைக்கப்படும். ஒருவர் பட்டவராகத் தெரிந்தெடுக்கப்படுவார். அவர் கல்லை எடுக்க வருபவரைத் தொடுவார். மற்றவர்கள் கோட்டில் ஓடுவர். கோட்டில் ஓடுபவரைத் தொடக்கூடாது. கோட்டில் கால் இல்லாதவர் கல்லை எடுக்க வருபவராகக் கருதப்படும். அவரைத் தொடலாம். தொடப்பட்டவர் பட்டவராகித் தொடுபவராக மாறுவார். 

ஓடுபவர் நடுவில் இருக்கும் கல்லை ஒவ்வொன்றாகவோ பலவாகவோ எடுத்துவந்து மூலைக்கு ஒன்றாக வைக்கவேண்டும். இரண்டு கல் வைத்துக்கொண்டு ஓடுபவரும் தொடப்படலாம். நாலு கல்லும் நாலு மூலைகளில் வைக்கப்பட்டுவிட்டால் மறு ஆட்டம்.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
பஞ்சு வெட்டும் கம்போடா

**பஞ்சு வெட்டும் கம்போடா** ஆற்றுமணலில் சிறுவர் விளையாடும் விளையாட்டு. 

## ஆடும் முறை
நூல் நூற்பவர்கள் பஞ்சை ஒருவகை வில்லால் அடித்து விதைகளையும், வேண்டாத தூசிகளையும் நீக்கித் துய்மை செய்வர். இவ்வாறு தூய்மை செய்ய உதவும் வில்-கருவிக்குக் கம்போடா என்று பெயர். சிறுவர்கள் ஆற்றுமணலில் குழி பறித்து அதில் ஒருவரைக் குப்புறப் படுக்கவைத்துத் துணியால் மூடி, துணிமேல் மணலால் மூடுவர்.

பின் பாட்டுப்பாடுவர். 
:பஞ்சு வெட்டும் கம்போடா தோளே தோளே 
:பருத்தி வெட்டும் கம்போடா தோளே தோளை 
இப்படிப் பாடிவிட்டு மணலுக்குள் படுத்திருப்பவர் தோள் உணரும்படியாக மணலில் தட்டுவர். 
படுத்திருப்பவர் மண்ணைத் திமிரி எழுந்துகொள்வார். 

பின் வேறொருவரைப் படுக்கவைத்து விளையாடுவர்.கம்போடாவில் வெட்டும் பஞ்சு பிரிந்து தூய்மையாகி வெளிவருவது போல புதைக்கப்பட்டவர் எழுவதால் இந்த விளையாட்டுக்கு இந்தப் பெயர் வந்தது.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், தமிழ்நாட்டு விளையாட்டுக்கள், ,சைவ சித்தாந்த நூற்பதிப்புக் கழகம் வெளியீடு, 1954

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
பிடிபந்து

**பிடிபந்து** சிறுவர் சிறுமியர் விளையாடும் ஆட்டங்களில் ஒன்று. 

## ஆடும் முறை
விளையாடுவோர் வட்டமாக நிற்பர். பட்டவர் நடுவில் நிற்பார். வட்டத்தில் நிற்போர் மாறி மாறி நடுவில் நிற்பவர் மீது பந்தை எறிவர். நடுவில் நிற்பவர் அதனைப் பிடிக்கவேண்டும். பிடிக்காவிட்டால் பந்தின் அடி படும். பிடித்துவிட்டால் பந்தை எறிந்தவர் பந்தைப் பிடிக்க நடுவிடத்துக்கு வரவேண்டும். 

இதுதான் விளையாட்டு. இது ஒரு திளைப்பு விளையாட்டு

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*கே.வி.ராமச்சந்திரன், (தமிழாக்கம், மூலம் எஸ்.கே.கோவிந்தராஜுலு & திருமதி டி.ஜே.ஜோசப்) *பொழுதுபோக்கு விளையாட்டுகள்*, சென்னை அருணோதயம் வெளியீடு, 1959

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
பிள்ளையார் பந்து

**பிள்ளையார் பந்து** ஒரு சிறுவர் விளையாட்டு. 

## ஆடும் முறை
சுவர் ஓரமாக ஒரு செங்கல் நிறுத்தப்படும். செங்கல் எவ்வளவு நீளம் இருக்கிறதோ அவ்வளவு நீளம் சுவரிலிருந்து தள்ளி அந்தச் செங்கல் நிறுத்தப்படும். அந்தச் செங்கல்தான் பிள்ளையார். உத்திக் கோட்டில் நின்று துணிப்பந்தால் பிள்ளையாரை வீழ்த்த வேண்டும். 

இதுதான் விளையாட்டு. இதில் பல விதிமுறைகள் கடைப்பிடிக்கப்படும். இரண்டு அணியாகப் பிரிந்து ஆடுவர். 

:பிள்ளையார் வீழ்ந்ததும் எதிர் அணியினர் ஓடுவர். 
:பிள்ளையாரை வீழ்த்திய அணியினர் நெருக்கமாக வட்டமாக நின்று ஒருவரிடம் பந்தைக் கொடுப்பர். 
:பின்னர் எல்லாரும் அவரவர் கையில் பந்து உள்ளது போல் நடித்துக்கொண்டு எதிரணியினரை அடிக்க ஓடுவர். 
:அடிபட்டவர் ஆட்டத்திலிருந்து விலக வேண்டும். 
:கையில் பந்து இல்லாதவர் எனத் தெரிந்து எதிரணியினர் பிடித்துவிட்டால் அவரும் ஆட்டத்திலிருந்து விலகவேண்டும். 
:சுவரில் பட்ட பந்து திரும்பிவந்து பிள்ளையாரை வீழ்த்தினால் சேர்ப்பு இல்லை. அது பிரண்டை என்று சொல்லி விலக்கப்படும்.
:பிள்ளையார்மீது பட்டுப் பிள்ளையாரை வீழ்த்தாமல் திரும்பி வரும் பந்தை மட்டை என்பர். 
:மட்டையாக வரும் பந்தை எடுப்பவர் எந்த அணியினராக இருந்தாலும் அவர் அடுத்து அடிக்கலாம். 

எந்த அணியிலுள்ளவர் எல்லாரும் வெளியேறுகிறார்களோ அந்த அணி தோற்ற அணி ஆகிவிடும்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954
*இரா.பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
*கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982.

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
பேய்ப்பந்து

**பேய்ப்பந்து** சிறுவர் விளையாட்டு. பந்தைக் கையில் எடுத்தவர் யார்மீது வேண்டுமானாலும் பந்தை அடிக்கலாம்.
இதில் உண்டாவது திளைப்பின்பம்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954
*கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982.

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
பரணி பரணி

கார்த்திகை மாதம் கார்த்திகை நட்சத்திர நாளில் வீடுகளில் ஒளிவிளக்கு ஏற்றி கார்த்திகை விழா கொண்டாடப்படும். அந்த நாளுக்கு முதல்நாள் பரணி நாள். இந்தப் பரணி நாளில் பெரியவர்களில் சிலர் புலி-வேடம் போட்டுக்கொண்டு ஆடுவர். 

புலி ஆட்டைப் பிடிப்பது போல் அந்த ஆட்டம் இருக்கும். ஆட்டுக்கும் புலிக்கும் இடையில் இரண்டு பேர் நீண்ட கயிறு ஒன்றைப் பிடித்துக்கொண்டு நிற்பர். புலி கயிற்றைத் தாண்டி ஆட்டைப் பிடிக்கலாம். கயிற்றை மேலும் கீழும் தூக்கிப் பிடித்துப் புலியை தாண்டவோ, கீழே நுழைந்து செல்லவோ விடமாட்டார்கள். புலி கயிற்றைப் பிடிக்காமல் தாண்ட வேண்டும். 

இது ஒரு வேடிக்கை விளையாட்டு. 
இந்த விளையாட்டின்போது பாட்டு பாடப்படுவது உண்டு. அந்தப் பாடல் 
:பரணி பரணி பப்பரணி 
:பரணி என்று பாடவேண்டும் 
:பதக்கு நெல்லுப் போடவேண்டும் 
:பிள்ளையார் கோவிலிலே 
:பிள்ளை சத்தம் கேட்குதம்மா 
:சங்கரனார் கோவிலிலே 
:சங்குச் சத்தம் கேட்குதம்மா 
:நாழி நெல்லு போட்டவங்க 
:நல்ல பிள்ளை பெறுவாங்க 
:குறுணி நெல்லைப் போட்டவங்க 
:குந்தாணிப் பிள்ளை  பெறுவாங்க 
:முக்காதே முணங்காதே 
:மூலை வீட்டிலே இருக்காதே 
:சட்டுப்புட்டுன்னு எழுந்திருச்சி 
:சட்டிப்பானையிலே கையை வை 
:பரணி என்று பாடவேண்டும் 
:பதக்கு நெல்லுப் போடவேண்டும்.

ஊர்மக்கள் போட்ட நெல்லைக் குற்றிப் பொங்கல் வைத்து ஊருக்கு விருந்தளிக்கப்படும்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## அடிக்குறிப்பு

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
ஐபெக்சு (செயற்கைக்கோள்)

**விண்மீனிடை எல்லை உளவி** (*Interstellar Boundary Explorer* அல்லது **ஐபெக்சு** (*IBEX*, ஐபெக்ஸ்) என்பது சூரிய மண்டலத்திற்கும் விண்மீனிடை வெளிக்கும் இடைப்பட்ட எல்லையை வரைபடமாக உருவாக்கும் முயற்சியாக நாசாவினால் அனுப்பப்பட்ட ஒரு செயற்கைக்கோள் ஆகும். ஐபெக்சு என்ற இந்த விண்கலம் 2008 ஆம் ஆண்டு அக்டோபர் 19 ஆம் நாள் பெகாசசு ராக்கெட் மூலம் ஏவப்பட்டது. இரண்டு ஆண்டுகளில் சூரியக் குடும்பத்தின் அனைத்து எல்லையையும் இது வரைபடமாக்க இது திட்டமிடப்பட்டது.

## மேற்கோள்கள்

## வெளி இணைப்புகள்

* IBEX mission website
* IBEX Mission Profile  by NASA's Solar System Exploration
*

பகுப்பு:அமெரிக்க விண்வெளித் திட்டங்கள்
பகுப்பு:செயற்கைக் கோள்கள்
டி. ஆர். மகாலிங்கம் (புல்லாங்குழல் கலைஞர்)

**டி. ஆர். மகாலிங்கம்** (*T. R. Mahalingam*) (6 நவம்பர் 1926 – 31 மே 1986) தமிழ்நாட்டைச் சேர்ந்த புல்லாங்குழல் இசைக் கலைஞர் ஆவார். இவரை கருநாடக இசைத் துறையில் ‘மாலி’ என்று செல்லப் பெயரால் அழைத்தனர்.

## ஆரம்பகால வாழ்க்கை
தமிழ்நாடு தஞ்சாவூர் மாவட்டத்திலுள்ள திருவிடைமருதூரில் நவம்பர் 6 அன்று டி. ஆர். மகாலிங்கம் பிறந்தார்.  பெற்றோர்: ராமசாமி ஐயர், பிரகதாம்பாள். இவர் தனது தாய்மாமா ஜாலரா கோபால ஐயரிடம் இசை பாடுதலை கற்கத் தொடங்கினார். தனது ஐந்து வயது முதல் புல்லாங்குழல் வாசித்தலை சிறுவனுக்குரிய ஒரு விளையாட்டுத்தனத்துடன் ஆரம்பித்தார். நாளடைவில் காதால் கேட்கும் எப்பாடலையும் புல்லாங்குழலில் வாசிக்கும் திறனுடன் விளங்கினார். டி. ஆர். மகாலிங்கத்தின் முதல் இசை நிகழ்ச்சி அவருக்கு 7 வயதாகும்போது, மயிலாப்பூரில் நடந்த தியாகராஜா இசைத் திருவிழாவில் 1933 ஆம் ஆண்டு இடம்பெற்றது. அந்த நிகழ்ச்சியின் நிறைவில் பரூர் சுந்தரம் ஐயரும் முசிறி சுப்ரமணிய ஐயரும் சிறுவனுக்கு பொன்னாடை போர்த்தி தங்களது மகிழ்ச்சியை தெரிவித்தனர். தந்தையார், ஏராளமான நிகழ்ச்சிகளில் டி. ஆர். மகாலிங்கம் கலந்து கொள்ளும்படி செய்தார்.

## தொழில் வாழ்க்கை
புகழ் வாய்ந்த பக்கவாத்தியக் கலைஞர்கள் புதுக்கோட்டை தட்சிணாமூர்த்தி பிள்ளை, உமையாள்புரம் கோதண்டராம ஐயர், பழனி சுப்பிரமணிய பிள்ளை, வேலூர் ராமபத்ரன்,  மைசூர் சௌடய்யா, பாப்பா கே. எஸ். வெங்கட்ராமய்யா, கும்பகோணம் ராஜமாணிக்கம் பிள்ளை, பாலக்காடு டி. எஸ். மணி ஐயர், டி. ருக்மிணி, துவாரம் மங்கதாயாரு மற்றும் டி. என். கிருஷ்ணன் ஆகியோர் இவரின் நிகழ்ச்சிகளில் பங்கு பெற்றனர்.

## சிறப்புகள்
புல்லாங்குழல் வாசிப்பில் புதிய தொழில்நுட்ப திறன்களை அறிமுகப்படுத்தினார் டி. ஆர். மகாலிங்கம். ஒன்றிணைந்த, விட்டு விட்டு வாசிக்கக்கூடிய இசைக்கருவியாக இருந்து வந்த புல்லாங்குழல், வாய்ப்பாட்டு போன்று மாறியது. வாய்ப்பாட்டு நுணுக்கங்கள் அனைத்தையும் புல்லாங்குழலில் வெளிப்படுத்தினார் அவர்.

## விருதுகள்
* பத்ம பூஷன் விருது, 1986; வழங்கியது: இந்திய அரசு (விருதினை டி. ஆர். மகாலிங்கம் வாங்கிக் கொள்ளவில்லை.)

## மேற்கோள்கள்

## உசாத்துணை
*பாம்பே ஜெயஸ்ரீ மற்றும் டி. எம். கிருஷ்ணா எழுதிய 'ஏழு ஸ்வரங்களுக்குள் எத்தனை ராகம்!' ; விகடன் பிரசுரம், முதற்பதிப்பு: டிசம்பர்  2010

## வெளியிணைப்புகள்
* ''Mali, the maverick'' - பாபநாசம் அசோக் ரமணியின் கட்டுரை 

பகுப்பு:1926 பிறப்புகள்
பகுப்பு:1986 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கருநாடக இசை புல்லாங்குழல் கலைஞர்கள்
பகுப்பு:தஞ்சாவூர் மாவட்ட இசைக்கலைஞர்கள்
லுகோ

right|thumb|200px|லுகோ
**லுகோ** (கலீசிய மொழி: *Lugo*)  என்பது எசுப்பானியாவின் வடமேற்கிலுள்ள லுகோ ப்ராவின்சி கலீசியாவின் தலைநகரம் ஆகும். இதன் பரப்பளவு 330 சதுர கி.மீ. ஆகும். இங்கு 100,000 மக்கள் வசிக்கின்றனர்.

பகுப்பு:எசுப்பானிய நகரங்கள்
பகுப்பு:லுகோ
உலக இரட்சகர் சபை

**உலக இரட்சகர் சபை**  (*Congregation of the Most Holy Redeemer* - C.Ss.R) என்பது கத்தோலிக்க திருச்சபையில் உள்ள ஒரு துறவற சபையாகும். இது புனித அல்போன்சு லிகோரி (1696-1787) என்பவரால் இத்தாலி நாட்டில் நேபுள்சு நகர்ப்புறத்தில் வாழ்ந்த ஏழை மக்களுக்கு பணி செய்வதற்காக ஆரம்பிக்கப்பட்டது.

உலக இரட்சகர் சபைத் துறவியருள் குருக்களும் அருட்சகோதரர்களும் உள்ளனர்.  இவர்கள் தற்போது 77க்கும் அதிகமான நாடுகளில் பணிபுரிந்து வருகின்றனர்.

## பணி நோக்கு
உலக இரட்சகர் சபைத் துறவியர் இயேசு கிறிஸ்து வழங்கிய அன்புக் கட்டளையைச் செயல்படுத்துவதைத் தம் பணிக்குறிக்கோளாகக் கொண்டுள்ளனர்.

என்று இயேசு தம் சீடருக்குக் கூறியதை இச்சபையினர் ஏற்று, மறையறிவிப்புப் பணி செய்கின்றனர். இயேசுவின் நற்செய்தியைப் போதித்தல், தியானங்கள் கொடுத்தல் போன்ற பணிகளில் ஈடுபடுகின்றனர்.

## மரியா பக்தியைப் பரப்புதல்

இச்சபையினரின் சிறப்புப் பணிகளுள் ஒன்று அன்னை மரியாவின் பக்தியை, சிறப்பாக சதா சகாய மாதா பக்தியை மக்களிடையே பரப்புதல் ஆகும்.

## இந்தியாவில் உலக இரட்சகர் சபை

உலக இரட்சகர் சபைத் துறவியர் இல்லம் இந்தியாவில் முதன்முறையாக பெங்களூரில் 1940இல் தொடங்கப்பட்டது. பின்னர் மிகுந்த வளர்ச்சியடைந்தது. இந்தியா 1945இல் இச்சபையினரின் துணை மண்டலமாகவும் 1972இல் மண்டலமாகவும் வளர்ச்சி பெற்றது. 2011ஆம் ஆண்டு கணிப்புப்படி, இந்தியாவில் உலக இரட்சகர் சபைத் துறவியர் 260 பேர் பணிசெய்கின்றனர். இந்தியாவில் ஆலுவா மண்டலம், மும்பை மண்டலம் என இரு பகுதிகளில் இச்சபையினர் உழைக்கின்றனர்.

## ஆதாரங்கள்

பகுப்பு:கத்தோலிக்க துறவற சபைகள்
பகுப்பு:உலக இரட்சகர் சபையினர்
பருப்பு கடை (விளையாட்டு)

thumb|சமையல் பெயர் சொல்லி விரலை எண்ணல்
thumb|குழந்தை கையில் பருப்பு கடைதல் - நடிப்பு
**பருப்பு கடை**, ”பருப்பு கடை” எனத் தொடங்கும் பாடலுடன் குழந்தைகளோடு தாய்மார் விளையாடும் விளையாட்டு. 

முதலில் தாய் குழந்தையின் கையிலுள்ள ஒவ்வொரு விரலையும் தொட்டு, சோறு, பருப்பு, நெய், குழம்பு - என்று 10 விரலுக்கும் 10 சமைத்த உணவின் பெயரைச் சொல்வாள்.

பின்னர் குழந்தைகளின் தொடு-உணர்வை வலிமைபெறச் செய்யும் விளையாட்டு இது. குழந்தையின் கையை விரித்துப் பிடித்துக்கொண்டு தாய் தன் முழங்கையால் பருப்பு கடைவது போலச் செய்துகொண்டு பாடுவாள். 

:பருப்பு கடை பருப்பு கடை 
:அப்பாவுக்குக் கொஞ்சம் 
:அம்மாவுக்குக் கொஞ்சம் 
:பாட்டிக்குக் கொஞ்சம் 
:தாத்தாவுக்குக் கொஞ்சம் 
:பாப்பாவுக்குக் கொஞ்சம் 
எனச் சொல்லி ஊட்டுவதுவது போல நடிப்பாள். 

கடைசியில் குழந்தையின் கையை நீட்டிப் பிடித்து அதன்மேல் தன் ஆள்காட்டி விரலையும் நடுவிரலையும் லேசாக நடத்திக் கூசுமாறு செய்வாள். அப்போது கூச்சம் வராவிட்டால் கைகளின் தோள்பட்டைக்குக் கீழ் உள்ள கமுக்கட்டைத் தொட்டுக் கூசுமாறு செய்வாள். 

குழந்தையின் அழுகையை நிறுத்தவும் இந்த விளையாட்டைத் தாய் நடத்துவாள்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954	
*இரா.பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
8 (எண்)

**எட்டு** () (ஆங்கிலம்: *Eight*) என்பது தமிழ் எண்களில் ௮ என்பதைக் குறிக்கும் இந்து-அராபிய எண் ஆகும்.எட்டு என்பது ஏழுக்கும் ஒன்பதுக்கும் இடைப்பட்ட இயற்கை எண் ஆகும்.
thumb|தமிழ் எண் எட்டு

## காரணிகள்
எட்டின் நேர்க் காரணிகள் 1, 2, 4, 8 என்பனவாகும்.

## இயல்புகள்
* எட்டு ஓர் இரட்டை எண்ணாகும்.
* 8 = 2^3 என்பது ஒரு நிறைகனம் ஆகும்.
* எட்டை இரண்டு வர்க்க எண்களின் கூட்டுத்தொகையாக எழுத முடியும்.
:8 = 2^2 + 2^2
* எட்டானது ஆறாவது பிபனாச்சி எண் ஆகும்.
* நேர்விளிம்பையும் கவராயத்தையும் பயன்படுத்தி ஓர் ஒழுங்கான எண்கோணியை உருவாக்கலாம்.
* 8 = 22_3 ஆகவே, எட்டை அடி மூன்றில் எழுதும்போது ஒரே எண் மீண்டும் தொடர்ந்து வருகிறது.

## மேற்கோள்கள்

பகுப்பு:எண்கள்
பகுப்பு:முழு எண்கள்
வல்லெட்டா

**வல்லெட்டா** அல்லது **வலெட்டா** (), மால்ட்டாவின் தலைநகரம் ஆகும். இது மால்ட்டா தீவின் மத்திய கிழக்குப் பகுதியில் அமைந்துள்ளது. வல்லெட்டா சரித்திர நகரத்தின் மக்கட்தொகை 6,098 ஆகும். 16ஆம் நூற்றாண்டில் கட்டப்பட்ட கட்டடங்களைக் கொண்டுள்ள இந்நகரம் உலக பாரம்பரியக் களங்களில் ஒன்றாக 1980இல் யுனெஸ்கோவினால் பிரகடனப்படுத்தப் பட்டுள்ளது.

## மேற்கோள்கள்


பகுப்பு:மால்ட்டா
பகுப்பு:ஐரோப்பியத் தலைநகரங்கள்
பிரம்ம குப்தரின் தேற்றம்

வடிவவியலில் **[[பிரம்மகுப்தர்|பிரம்ம குப்தரின்]] தேற்றம்** என்பது ஒரு வட்ட நாற்கரத்தைப்பற்றி ஓர் உண்மையைக் கூறுவது.  தேற்றம் கூறும் உண்மை: ஒரு வட்ட நாற்கரத்தின் மூலைவிட்டங்கள் செங்குத்தாக வெட்டினால், அந்த நாற்கரத்தின் பக்கத்தின் செங்குத்துக்கோடு மூலைவிட்டங்கள் வெட்டும் புள்ளி வழியாகச் சென்றால், அக்கோடு அந்த நாற்கரத்தின் எதிர்ப்பக்கத்தை இரு சரிபாதியாக வெட்டும்.

குறிப்பாக  *A*, *B*, *C* ,*D* என்பனவற்றை வட்ட நாற்கரத்தின் நான்கு மூலைகளாகக் கொண்டால், மூலை விட்டங்களாகிய  *AC* -உம் *BD* -உம் ஒன்றை ஒன்று செங்குத்தாக வெட்டும். வெட்டும் புள்ளியை *M* என்போம்.  இப்பொழுது *M* என்னும் புள்ளியில் இருந்து *BC* என்னும் பக்கத்துக்கு ஓர் செங்குத்துக்கோடு வரைவோம். அது *BC* பக்கத்தில் முட்டும் இடத்தை *E* என்போம். இந்த *EM*  என்னும் கோட்டை நீட்டினால் அது எதிர்ப்புறம் உள்ள  நாற்கரத்தின் *AD* என்னும் பக்கத்தை *F*  என்னும் புள்ளியில் வெட்டும் (அல்லது முட்டும்). இப்பொழுது இந்தத்  தேற்றம் என்ன சொல்கின்றது என்றால், *F* என்பது  *AD* என்னும் பக்கத்தின் நடுப்புள்ளி  (அதாவது *F*  என்பது *AD*  என்னும் பக்கத்தை இரு சரிபாதிகளாகப் (சரிசமமாகப்) பிரிக்கின்றது .

## நிறுவல்

நாம் என்ன நிறுவ வேண்டும் என்றால்,  *AF* = *FD* என்று நிறுவ வேண்டும். நாம்  *AF* -உம் *FD* -உம்  *FM* உக்கு ஈடு அல்லது சமம் என்று நிறுவுவோம் .

உண்மையில்  *AF* = *FM* என்று நிறுவ, முதலில் கோணங்கள்  *FAM* -உம்  *CBM* ஈடு அல்லது சமம் என்னும் உண்மையைக் கொள்ளுவோம், ஏனெனில் அவை மூலைதொடு வட்டத்தின் ஒரே வட்டப் பகுதியின் ("DC" என்னும் பகுதியின்) கோணங்கள். மேலும் கோணங்கள்  *CBM* உம் *CME* உம் ஆகிய இரண்டும் *BCM* இன் நிரப்புக் கோணங்கள்  (சேர்த்தால் 90° கிட்டும்), ஆகவே அவை சமமானவை. கடைசியாக கோணங்கள் *CME* உம் *FMA*  உம் சமம். எனவே  *AFM*  என்பது இருசமபக்க முக்கோணம் , எனவே பக்கங்கள்  *AF* உம் *FM* உம் சமம்.  *AF* = *FM*

இதே போலவே  *FD* = *FM*  என்பதன் நிறுவலும் செய்யலாம், கோணங்கள்  *FDM*, *BCM*, *BME*, *DMF* ஆகியவை எல்லாம் சமம், ஆகவே *DFM*  என்பது இருசமபக்க முக்கோணம். எனவே *FD* = *FM*.  இதில் இருந்து *AF* = *FD* என்பது உறுதியாகின்றது. எனவே தேற்றம் கூறுவது உண்மை.

## வெளியிணைப்புகள்
*
* Brahmagupta's Theorem at cut-the-knot

பகுப்பு:நாற்கரங்கள், வட்டங்கள் பற்றிய தேற்றங்கள்
பகுப்பு:நிறுவலடங்கிய கணிதத்தேற்றங்கள்
பகுப்பு:பிரம்மகுப்தர்
பன்னீர்க்குளம் (விளையாட்டு)

பன்னீர்க்குளம் என்பது பனிநீர் பெய்யும் குளம். காலை வேளையில் பனி பொழிந்துகொண்டிருக்கும். அப்போது குளத்திலுள்ள நீர் வெதுவெதுப்பாக இருக்கும். அதில் நீராடினால் உடலுக்கு நல்லது. இதனை உணர்த்தும் கருத்துக்கொண்ட பாடலோடு விளையாடப்படும் விளையாட்டு இது. 

## ஆடும் முறை
பட்டவர் நிற்பார். பழமேறியவர்கள் ஒளிந்துகொள்வர். பட்டவர் அவர்களில் ஒருவரின் பெயரைச் சொல்லி அழைப்பார். அவர் வந்ததும் பின்வரும் உரையாடல் நிகழும். 

:எந்தக் குளத்தில் மூழ்கினாய் 
:தயிர்க்குளத்தில் 
:வீடெல்லாம் வெண்ணெயாய்ப் போச்சு போ போ 

அடுத்தவரை அழைப்பார். பின்வரும் உரையாடல் நிகழும். 

:எந்தக் குளத்தில் மூழ்கினாய் 
:பருப்புக் குளத்தில் 
:வீடெல்லாம் மஞ்சளாய்ப் போச்சு போ போ 
அடுத்தவரை அழைப்பார். உரையாடல் நிகழும். 
:எந்தக் குளத்தில் மூழ்கினாய் 
:பன்னீர்க் குளத்தில் 
:வா வா

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
பாக்குவெட்டியைக் காணோமே

**பாக்குவெட்டியைக் காணோமே** என்னும் பாடலோடு விளையாடப்படுவதால் இந்த விளையாட்டு இப்பெயர் பெற்றது. பாக்குமரத்தில் ஏறிப் பாக்குக் குலைகளை வெட்டித் தருபவன் பாக்குவெட்டி. 

## ஆடும் முறை
விளையாடுவோரில் ஒருவர் பட்டவர். ஏனையோர் ஒருவர் இடுப்பில் மற்றொருவர் எனப் பின்புறம் பிடித்துக்கொண்டு நிற்பர். அவர்களில் ஒருவர் பாக்குவெட்டி என அவர் கையில் ஓர் அடையாளம் கொடுத்து வைக்கப்படுவார். 

;பாட்டு 
:பட்டவர் 
::பாக்குவெட்டியைக் காணோமே 
:மற்றவர் 
::தேடிப் பிடித்துக்கொள். 

பட்டவர் அவரைக் கண்டுபிடித்து வெளியே இழுத்துவர வேண்டும். மூன்று தடவைக்குள் கண்டுபிடித்து இழுத்துவராவிட்டால் பட்டவர் தலையில் விளையாடிய எல்லாரும் ஆளுக்கொரு குட்டு வைப்பர். அடையாளம் வைத்திருந்த பாக்குவெட்டி பட்டவராகி மறுஆட்டம் நடைபெறும். கண்டுபிடித்துவிட்டால் குட்டு இல்லை. பாக்குவெட்டி பட்டவராக மாறி ஆட்டம் தொடரும். பட்டவர் பாக்குவெட்டியைக் கண்டுபிடித்துவிட்டாலும் அவரை மற்றவர் இடுப்புப் பிடியிலிருந்து விடுவிப்பது கடினம். 

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
பிக் பிரதர்

**பிக் பிரதர்** (Big Brother) என்பது 1999 ஆம் ஆண்டு முதல் நெதர்லாந்து நாட்டில் டச்சு மொழியில் ஒளிபரப்பான உண்மைநிலை போட்டி நிகழ்ச்சி ஆகும். இந்த நிகழ்ச்சி ஜான் டி மோல் ஜூனியரால் உருவாக்கினார். பின்னர் சர்வதேச அளவில் மறு ஆக்கம் செய்யப்பட்டு ஒளிபரப்பப்படுகிறது.

இந்த நிகழ்ச்சியில் ஒரு தொகை பணத்திற்க்காக "அவுஸ்மேட்சு" அல்லது "அவுசுஜெசுட்ஸ்" என்று அழைக்கப்படும் போட்டியாளர்கள் அவர்கள் வெளி உலகத்திலிருந்து தனிமைப்படுத்தப்பட்ட விசேஷமாக கட்டப்பட்ட வீட்டில் அவர்களுக்கு கொடுக்கப்படும் போட்டிகளில் வென்று எப்படி ஒன்றாக வாழ்கின்றனர் என்பது தான் இதன் நோக்கம். அங்கு அவர்களுடைய தினசரி வாழ்க்கையை எவ்வாறு மேற்கொள்கிறார்கள் என்பதையும், சக போட்டியாளர்களுடன் எவ்வாறு பழகுகிறார்கள் என்பதையும் சுவாரஸ்யமாக ஒளிபரப்புகிறார்கள். ஒவ்வொருவரின் நடவடிக்கைகளுக்கும் நேயர்கள் வாக்களிப்பார்கள், அதன் அடிப்படையில் ஒவ்வொருவராக வெளியேற்றப்பட்டு இறுதி வரை தாக்குப்பிடிப்பவர்களுக்குப் பரிசு வழங்கப்படும்.

இந்நிகழ்ச்சியில் இந்தியா சார்பாக பிரபல இந்தி நடிகை சில்பா செட்டி பங்கேற்றார். இதற்காக அவர் சுமார் சுமார் ரூ.3 கோடி ரூபாய்க்கு ஒப்பந்தம் செய்யப்பட்டிருந்தார்.

## மேற்கோள்கள்

பகுப்பு:உண்மைநிலை தொலைக்காட்சி நிகழ்ச்சிகள்
பகுப்பு:தொலைக்காட்சி நிகழ்ச்சிகள்
யூரோபைட்டர் டைபூன்

**யூரோபைட்டர் டைபூன்** (*Eurofighter Typhoon*) ஒரு போர் விமானம். இது  இங்கிலாந்து, ஜெர்மனி, இத்தாலி உள்ளிட்ட நான்கு நாடுகளின் கூட்டுத் தயாரிப்பு. இந்த விமான தயாரிப்பு திட்டம் 1986 ஆம் ஆண்டு உருவாக்கப்பட்டது.

## மேற்கோள்கள்

பகுப்பு:ஐரோப்பிய போர் வானூர்திகள்
பக்கப்பிசி

**பக்கப்பிசி** (BackupPC) அல்லது **மேசைக் கணினி காப்புப்படி** என்பது ஒரு கட்டற்ற காப்புப்படி மென்பொருள் ஆகும்.  இது லினக்சு, சோலாரிசு, யுனிக்சு தளங்களில் இயங்கக்கூடியது.  வலை இடைமுகத்தைக் கொண்டது.  இது கோப்பு நிலையில் காப்புக்களை எடுக்கவும், மீட்டெக்கவும் வல்லது.  இது rsync காப்பெடுக்கும் முறையைப் பயன்படுத்துகிறது.

## நிறுவுதல்

```
sudo apt-get install backuppc
```


பகுப்பு:கட்டற்ற காப்புப்படி மென்பொருட்கள்
பருப்பு சட்டி (விளையாட்டு)

thumb|250px|right|உட்கார்ந்திருப்பவரைத் தொடக்கூடாது
**பருப்புச்சட்டி** என்று சொன்னவர் ஓடித் தொடும் விளையாட்டு இது.

## ஆடும் முறை
நிற்பவரைத் தொடலாம், உட்கார்ந்திருப்பவரைத் தொடக்கூடாது என விதி வைத்துக்கொண்டு ஓடித் தொடும் விளையாட்டு இது. விளையாடுவோர் கையைக் கோத்துக்கொண்டு சுற்றிவருவர். 

சுற்றும்போது பாட்டுப் பாடுவர். 
:விறகு விறகு 
:வரகு வரகு 
பல முறை சொல்வர்.

ஒருவர் எல்லாரையும் உட்காரச் சொல்வார். உட்கார்ந்த பின் உங்கள் வீட்டில் என்ன குழம்பு என அவர் கேட்பார். 
:கத்தரிக்காய்க் குழம்பு, 
:முருங்கைக்காய்க் குழம்பு 
என்றெல்லாம் பலரும் சொல்வர். 

ஒருவர் மட்டும் மேலும் காய்ப்பெயர் சொல்லத் தெரியாமல் பருப்புப் குழம்பு என்பார். அவரை எல்லாரும் பருப்புச்சட்டி என்பர். இப்படிப் பருப்புச்சட்டி ஆனவர் தொடவேண்டும். 

இது பட்டவரைத் தேர்ந்தெடுக்கும் முறைகளில் ஒன்று.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
வைப்புத்தொகை (தேர்தல்)

**வைப்புத்தொகை** (*Deposit*) என்பது ஒரு வேட்பாளர் தேர்தலில் போட்டியிட கட்டவேண்டிய முன்பணம். அரசாட்சி முறையில் போதிய ஆர்வமற்றவர்களும், பொழுதுபோக்காக போட்டியிட நினைப்பவர்களையும் தேர்தலில் போட்டியிடுவதிலிருந்து ஓரளவு தடுக்கும் நோக்குடன் வைப்புத் தொகை வசூலிக்கப்படுகிறது. பல நாடுகளில் ஒரு வேட்பாளர் ஒரு குறிப்பிடத்தக்க எண்ணிக்கை வாக்குகளைப் பெறத் தவறினால் அவரது வைப்புத் தொகை அவருக்குத் திருப்பி அளிக்கப்படாது. ஒரு வேட்பாளர் இவ்வாறு வைப்புத் தொகை இழப்பது பெருந்தோல்வியின் அடையாளமாகவும், அவமானகரமானதாகவும் கருதப்படுகிறது.

இந்தியக் குடியரசில் மக்களவைக்குப் போட்டியிடுபவர்கள் 25,000 வைப்புத்தொகையாகக் கட்டவேண்டும். பட்டியல் சாதிகள் மற்றும் பழங்குடியினருக்கு 12,500 ஆகும். மாநில சட்டமன்றங்களுக்குப் போட்டியிடுவோர் 10,000 கட்ட வேண்டும். பட்டியல் சாதிகள் மற்றும் பழங்குடியினருக்கு 5,000 ஆகும். தேர்தலில் போட்டியிடும் வேட்பாளர், பதிவான மொத்த செல்லுபடியாகும் வாக்குகளில் ஆறில் ஒரு பங்கு (16.7%) பெறத் தவறினால், தங்கள் வைத்தொகையை இழப்பர்.

## மேற்கோள்கள்

பகுப்பு:தேர்தல்கள்
டான்சு கார்டியன்

**டான்சு கார்சியன்** (DansGuardian) **டான்சு பாதுகாவலன்** என்பது ஒரு பிணையத்தில் இணைய உள்ளடக்க அணுக்கத்தை கட்டுப்படுத்தும் மென்பொருள் ஆகும்.  இந்த மென்பொருளை நிறுவிய பின்பு அந்தப் பிணையத்தில் யார் யார் எந்த எந்த வலைத்தளங்களை அணுகலாம் என்பதை இது கட்டுப்படுத்தி மேலாண்மை செய்ய உதவுகிறது.  நச்சுசிரல்கள் உள்வருவதைத் தடுக்கவும், பிணையச் செயற்பாடுகளைக் கண்காணிக்கவும் கூட இந்த மென்பொருள் உதவுகிறது.  

பகுப்பு:கட்டற்ற மென்பொருட்கள்
வாற்கோதுமை விளைச்சல் அடிப்படையில் நாடுகளின் பட்டியல்

ஐக்கிய நாடுகளின் உணவு மற்றும் வேளாண்மை அமைப்பு வழங்கிய வாற்கோதுமை விளைச்சல் புள்ளிவிவரங்களின் அடிப்படையில் நாடுகளின் பட்டியல் பின்வருமாறு:.

## 2010ம் ஆண்டின்படி 1,000,000 டன்களுக்கு மேலுள்ள நாடுகள்

## 2008ம் ஆண்டின்படி 1,000,000 டன்களுக்கு மேலுள்ள நாடுகள்

## மேற்கோள்கள்


பகுப்பு:நாடுகள் தொடர்பான பட்டியல்கள்
பகுப்பு:தாவரவியல் பட்டியல்கள்
9 (எண்)

**ஒன்பது** () (ஆங்கிலம்: *Nine*) என்பது தமிழ் எண்களில் **௯** என்பதைக் குறிக்கும் இந்து-அராபிய எண் ஆகும். ஒன்பது என்பது எட்டுக்கும் பத்துக்கும் இடைப்பட்ட இயற்கை எண் ஆகும்.
thumb|தமிழ் எண் ஒன்பது

## காரணிகள்
ஒன்பதின் நேர்க் காரணிகள் 1, 3, 9 என்பனவாகும்.

## இயல்புகள்
* ஒன்பது ஓர் ஒற்றை எண்ணாகும்.
* 9 = 3^2 என்பது ஒரு நிறைவர்க்க எண்ணாகும்.
* ஒன்பதை 9 = 1^2 + 2^2 + 2^2 என்றவாறு மூன்று வர்க்கங்களின் கூட்டுத் தொகையாக எழுதலாம்.
* மூன்று முதன்மை எண்களின் கூட்டுத் தொகையாக இரண்டு விதங்களில் எழுதக் கூடிய சிறிய எண் ஒன்பது ஆகும்.
:9 = 2 + 2 + 5 = 3 + 3 + 3

## மேற்கோள்கள்

பகுப்பு:எண்கள்
பகுப்பு:முழு எண்கள்
நட்ட நடு மார்ச்சு

**நட்ட நடு மார்ச்சு ** (*Ides of March*, **ஐடெஸ் ஆஃப் மார்ச்** , ) என்று உரோமானிய நாட்காட்டியில் மார்ச் 15ஆம் நாள் அழைக்கப்படுகிறது. இலத்தீனில்  "ஐடஸ்" என்பது  குறிப்பாக மாதங்களின் தொடர்பில் "வகுத்தலில் பாதி" என்று பொருள்படும். உரோமானிய நாட்காட்டியில் மாதங்களின் நடுப்பகுதியைக் குறிக்க இச்சொல் பயன்படுத்தப்பட்டது. மார்ச், மே, சூலை, அக்டோபர் மாதங்களின் 15ஆம் நாளும் பிற மாதங்களின் 13ஆம் நாளும் இச்சொல் ஒட்டுடன் குறிக்கப்பட்டன.  நட்ட நடு மார்ச்சு நாள் கிரேக்கப் போர்க் கடவுள் மார்சிற்காக  கொண்டாடப்படுகிறது. அன்றைய நாளில் படை அணிவகுப்புகள் நடத்தப்படும்.

தற்காலத்தில் இச்சொற்றொடர் *ஐடெஸ் ஆஃப் மார்ச்* கி.மு 44ஆம் ஆண்டில் யூலியசு சீசர் கொல்லப்பட்ட நாளாக அறியப்படுகிறது. உரோமன் செனட்டில் சதிகாரர்கள் சீசரை 23 முறை குத்திக் கொன்றனர். இந்த வரலாற்றின்படி, வருமுன் உரைப்போரொருவர் சீசர் நட்ட நடு மார்ச்சுக்கு முன்னர் கொலை செய்யப்படுவார் என்று கட்டியம் கூறியதாகவும் இதனில் நம்பிக்கை இல்லாத சீசர் அன்றைய நாளின் துவக்கத்தில் *மார்ச்சின் நடுநாள் வந்ததே* என்று எள்ளியபோது அவர் *ஆனால் நாள் முடியவில்லை* என்று கூறியதாகவும் விவரிக்கிறது. இந்த நிகழ்வை  வில்லியம் சேக்சுபியர் தமது  நாடகம் *[[யூலியசு சீசர் (நாடகம்)|யூலியசு சீசரில்]]* *ஐடெஸ் ஆஃப் மார்ச்* குறித்து விழிப்புடன் இருக்கச் சொல்வதாக அமைத்துள்ளார்.

## மேற்கோள்கள்

## வெளியிணைப்புகள்
*Plutarch, The Parallel Lives, The Life of Julius Caesar
*Nicolaus of Damascus, Life of Augustus (translated by Clayton M. Hall)

பகுப்பு:மார்ச் சிறப்பு நாட்கள்
பகுப்பு:உரோமானிய நாட்காட்டி
பகுப்பு:நாட்காட்டிகள்
வருக்கக் கோவை

**வருக்கக் கோவை** தமிழ் சிற்றிலக்கிய வகைகளில் ஒன்று. வைத்தியநாத தேசிகள் இயற்றிய இலக்கண விளக்கம் இதன் இலக்கணத்தைப் பின்வருமாறு கூறுகிறது:


உயிரும் மொழிமுதல் உயிர்மெயும் வருக்கத்து
அடைவில் வருபொருள் துறையில் கலித்துறை
வழுத்தும் இயல்பது வருக்கக் கோவை.


உயிரெழுத்துக்கள், உயிர் மெய்யெழுத்துக்கள் ஆகியவற்றில்  ஒவ்வொன்றும் ஒவ்வொரு பாட்டின் முதலில் முறையே வரும்படி பாடுவது வருக்கக் கோவை எனப்படும். பாடுபொருள் அகத்துறைப் பொருளாக இருக்கும். 

இந்த முறையில் நீதிகளைக் கூறும் நூல் வருக்கமாலை எனப்படும்.
## வருக்கக் கோவை நூல்கள்
*மோரூர் பாம்பலங்காரர் வருக்கக்கோவை
*மாறன் வருக்கக் கோவை
* நெல்லை  வருக்கக் கோவை 
*மல்லைச் சோழீசர் வருக்கக் கோவை 
*உயிர் வருக்கக் கோவை
*கபிலமலை வருக்கக் கோவை

## மேற்கோள்கள்
*இலக்கண விளக்கம் - வைத்தியநாத தேசிகர்

பகுப்பு:சிற்றிலக்கிய வகைகள்
இந்திய இராணுவத்தில் செயல்பாட்டில் உள்ள வானூர்திகளின் பட்டியல்

இந்திய இராணுவத்தில் செயல்பாட்டில் உள்ள வானூர்திகளின் பட்டியலில் தற்போது இந்திய ராணுவத்தில் சேவையில் உள்ள இராணுவ வானூர்திகளை பட்டியலிடப்பட்டுள்ளது.

## இந்திய வான்படை

## இந்திய கடற்படையின் போர் வானூர்திகள்

## இராணுவ வான்போக்குவரத்து படைப்பிரிவு (இந்தியா)

பயன்பாட்டில் உள்ள மாற்ற வானூர்திகள்;
* 12 லான்செர் (இலகுரக சண்டையிடும் உலங்கூர்தி)
* 6 மி-17வி ஹிப் (போக்குவரத்து உலங்கூர்தி)

## ஆளில்லா விமானங்கள்
இந்திய இராணுவம் முப்படைகளிலும் பல்வேறு ஆளில்லா விமானங்களை பயன்படுத்துகிறது.

## இதையும் பார்க்கவும்
* இந்திய இராணுவம்
* இந்திய வான்படை

## மேற்கோள்கள்

## வெளியிணைப்புகள்
*The Official Home Page of Indian Air Force.

## ஆதார நூற்பட்டியல்
*

பகுப்பு:இந்திய வான்படை

பகுப்பு:போர் வானூர்திகள்
பாரிக்கோடு

**பாரிக்கோடு** இளைஞர் விளையாட்டுகளில் ஒன்று. பாரித்து ஓடுதலும், பாரித்துத் தடுத்தலும் நிகழ்வதால் இந்த விளையாட்டுக்கு இப்பெயர் வந்தது.  திருச்சி மாவட்டப் பகுதியில் இதனை மூலைப்புரி என்பர். மூலையில் தப்பியோடி வெளிவருவதால் இதனை இப்பெயரிட்டு அழைப்பர். 

## ஆடும் முறை
ஆட்டத்தில் இரண்டு அணிகள் இருக்கும். சுமார் 12 அடி நீளமுள்ள பக்கக் கோடுகள் உள்ள ஒரு கட்டம் வரையப்படும். அந்தக் கோடுகளில் கோட்டுக்கு ஒருவராகப் பக்கவாட்டில் ஓடி உள்ளிருப்பவர் வெளியேயும், பின்னர் வெளியில் இருப்பவர் உள்ளேயும் நுழைய விடாமல் தடுப்பர். 

மற்றொரு நான்கு பேர் உள்ளிருந்து வெளியேயும், எல்லாரும் வெளிவந்த பின்னர் வெளியிலிருந்து உள்ளேயும் சென்று உப்பு என்று சொல்லிக் கை குலுக்குவர். தொடப்படாமல் வெளியேறியும், உள்நுழைந்தும் எத்தனை பேர் எந்த அணியில் அதிக உப்பு (கை குலுக்கல்) வைக்கிறார்களோ அந்த அணி வெற்றியணி.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
தபூ

**தபூ** (பிறப்பு நவம்பர்4 1971) ஓர் இந்திய திரைப்பட நடிகை. இவர் ஒரு மாடல் அழகியும் ஆவார். 1991 ஆண்டிலிருந்து நடித்து வருகிறார். ஹிந்தி, தெலுங்கு, தமிழ், மலையாளம், வங்காளம், மராத்தி ஆகிய மொழிகளில் நடித்துள்ளார்.

## ஆரம்பகால வாழ்க்கை
தபூவின் இயற்பெயர் தபஷ்ஷும் ஃபாதிமா ஹஷ்மி **(Tabassum Fatima Hashmi)** ஆகும். இவர் ஹைதிராபத்திய முஸ்லிம் குடும்பத்தில் பிறந்தார். இவரின் பெற்றோர் ஜமால் ஹஷ்மி மற்றும் ரிஸ்வானா ஆவார். இவரின் தாயார் பள்ளி ஆசிரியர் மற்றும் இவரது தாய் வழி தாத்தா ஓய்வுப்பெற்ற பேராசிரியர். தனியார் பள்ளி ஒன்றை நடத்தி வருகிறார்.

இவர் ஆரம்பகால கல்வியை ஹைதிராபாத்தின் புனித அன்'ஸ் பள்ளியில் நிறைவு செய்தார். பின் இவரது குடும்பம் மும்பைக்கு 1983 ஆம் ஆண்டு குடியேறியது. அங்கு அவர் கல்லூரி படிப்பை புனித சேவியர் கல்லூரியில் நிறைவு செய்தார். இவர் ஃபரா நாஸ் என்ற நடிகையின் சகோதரி ஆவார். தபூ தெலுங்கு, இந்தி, ஆங்கிலம், வங்காளம், மராத்தி, தமிழ், மலையாளம், ஸ்பானிஷ் மற்றும் சிறிதளவு பிரன்ச்சு மொழியும் பேசும் ஆற்றல் உடையவர்.

## திரைப்படங்கள்

தபூ நடித்த திரைப்படங்கள் 
## சான்றுகள்

பகுப்பு:இந்தித் திரைப்பட நடிகைகள்
பகுப்பு:1971 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற கலைத் துறையினர்
சான் சல்வடோர்

**சான் சல்வடோர்** ( - "Holy Saviour") எல் சல்வடோர் நாட்டின் தலநகரமும் மிகப்பெரிய நகரமும் ஆகும். இது எல் சல்வடோரின் நிர்வாக அலகான 14 திணைக்களங்களுள் ஒன்றான *சான் சல்வடோர்* திணைக்களத்தின் ஓர் அங்கமாகும். நாட்டின் பிரதான அரசியல், கல்வி, கலாச்சார மற்றும் நிதியியல் மையமாக இந்நகரம் விளங்குகின்றது. சல்வடோரியன் மேட்டுநிலத்தில் எரிமலைகள் சூழவுள்ள இந்நகரம் பூமியதிர்ச்சி அபாயம் அதிகம் உள்ள ஒரு இடமாகும்.

## மேற்கோள்கள்


பகுப்பு:எல் சால்வடோர்
பகுப்பு:நடு அமெரிக்கத் தலைநகரங்கள்
பகுப்பு:வட அமெரிக்கத் தலைநகரங்கள்
தமுக்கம் அரண்மனை

**தமுக்கம் அரண்மனை** (*Tamukkam Palace*) அல்லது **இராணி மங்கம்மாள் அரண்மனை**, தமிழ்நாடு மாநிலத்தில், மதுரையின் வடகிழக்குப் பகுதியில் அமைந்துள்ள பழமையான அரண்மனையாகும். *தமுக்கம்* என்றால் கோடைக் காலத்தில் இளைப்பாறும் இடம் அல்லது வசந்த மாளிகை என்று பொருள். 1670ல் கட்டப்பட்ட இந்த அரண்மனை, நாயக்க வம்சத்தை சேர்ந்த இராணி மங்கம்மாளின் கோடைக்கால மாளிகையாக பயன்படுத்தப்பட்டது. பின்னர் கர்நாடக் நவாபிடம் இருந்தது. ஆங்கிலேயோர் ஆட்சிக் காலத்தில் இந்த அரண்மனை மாவட்ட ஆட்சித் தலைவர் அலுவலகமாக பயன்படுத்தப்பட்டது. 1959இல் காந்தி அருங்காட்சியகமாக மற்றப்பட்டது.
அக்காலத்தில் யானைச் சண்டை முதலான பொழுதுபோக்கு விளையாட்டுகளும் அரச விழாக்களும் நடைபெற்ற தமுக்கம் மைதானமும் இந்த அரண்மனையைச் சேர்ந்ததாகும். 

இந்த அரண்மனையின் பின்புறம் ஒரு பெரிய ஏரி உருவாக்கப்பட்டு, அதன் தண்ணீரில் அலையடிக்கும் அளவில் உருவாக்கப்பட்டது. இராணி மங்கம்மாள் கடல் காற்று போன்ற காற்று வாங்க வேண்டும் என்ற காரணத்திற்காக ஆயிரம் ஏக்கர் பரப்பளவில் இந்த ஏரி உருவாக்கப்பட்டது. அதன் இன்றைய பெயர் *வண்டியூர் கண்மாய்* ஆகும். அன்றைய ஏரி சுருங்கி, தற்போது கண்மாயாக ஆகிவிட்டது. 

மேலும் இந்த அரண்மனையில் இராணியின் அறையின் மேல் பகுதியில் ஒரு ஓட்டை உள்ளது. அதில் காலை நேரத்தில் மட்டும் அந்த அறைக்குள் புகும் சூரிய ஒளி தலையில் மட்டும் படும் வகையில் வடிவமைக்கப்பட்டது. அந்த சூரிய ஒளியின் வெப்பத்தில் இராணி குளித்துவிட்டு வந்து தலைமுடியை உணர்த்துவார் என்பது கூடுதல் தகவல் ஆகும்.

## இவற்றையும் பார்க்க
* இராணி மங்கம்மாள் சத்திரம்
* திருமலை நாயக்கர் அரண்மனை
* இராணி மங்கம்மாள் கொலு மண்டபம்

## மேற்கோள்கள்

பகுப்பு:தமிழ்நாட்டு அரண்மனைகள்
பகுப்பு:மதுரை மாவட்டம்
பகுப்பு:மதுரை நாயக்கர்கள்
விளையாட்டுப் பானை

கண்கட்டு உத்தி விளையாட்டுகளில் ஒன்று **பானை உடைத்தல்.** இது விழாக்கால விளையாட்டுகளில் மட்டுமே விளையாடப்படும். மக்கள் இதனைப் 'பானை உடைத்தல்' என்றே குறிப்பிட்டாலும், மங்கலச் சொல்லாக இதனை நாம் **விளையாட்டுப் பானை** என்று குறிப்பிடல்லாம்.

பானை உடைத்தல் விளையாட்டு தை மாதம் மூன்றாம் நாள் நடைபெறும். உரிமரம் விளையாட்டில் உரிப்பானைகளை உடைக்கும் விளையாட்டாக இது கிருஷ்ண ஜெயந்தி அன்று நடைபெறும். 

பானை உடைப்பவர் கையில் கம்பு ஒன்று தரப்படும். அவரது கண்கள் கட்டப்படும். கட்டப்பட்ட பின்னர் திசை தெரியாவண்ணம் அவர் இரண்டு மூன்று சுற்றுகள் திருப்பி விடப்படுவார். சுமார் 20 அடி தொலைவில் பானை வைக்கப்படும். 
பானை உடைப்பதற்கு மூன்று வாயப்புகள் தரப்படும். உடைக்காவிட்டால் அவரது கண் அவிழ்த்து விடப்பட்டு வேறொருவருக்கு வாய்ப்பு தரப்படும். கரிநாள் விளையாட்டுகளில் ஒன்றாக இது சுமார் அரை மணி நேரம் நடக்கும். 

## இவற்றையும் பார்க்க
* தமிழர் விளையாட்டுகள் (அண்மைய காலம்)

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
எயுஜேனியோ மொண்டாலே

**எயுஜேனியோ மொண்டாலே** (*Eugenio Montale*, அக்டோபர் 12, 1896 &ndash; செப்டம்பர் 12, 1981) என்பவர் இத்தாலியக் கவிஞரும், 1975 ஆம் ஆண்டில் இலக்கியத்துக்கான நோபல் பரிசு பெற்றவரும் ஆவார்.

இத்தாலியின் ஜெனோவா நகரில் பிரந்தவர் எயுஜேனியோ. 29வது அகவையிலேயே தனது முதலாவது கவிதைத் தொகுதியை வெளியிட்டார். பார்மா இராணுவப் பள்ளியில் பயிற்சியில் இருந்த போது முதலாம் உலகப்போரில் கலந்து கொள்ள போர்முனைக்கு அனுப்பப்பட்டார். சிறிது காலம் போரிட்ட பின்பு 1920 ஆம் ஆண்டில் சொந்த ஊர் திரும்பினார்.

அக்காலத்தில் தமது நாட்டில் எழுந்த பாசிச இயக்கத்தை அவர் எதிர்த்தார். பல மாத இதழ்களில் கவிதைகளை எழுதினார். பல ஆங்கிலக் கவிதைகளை இத்தாலிய மொழியில் மொழிபெயர்த்தார். 1928 ஆம் ஆண்டில் புளோரன்சு நூல்நிலையத்திற்குத் தலைவரானார். 1938 ஆம் ஆண்டில் பாசிச அரசால் அவரது பதவி பறிக்கப்பட்டது. 1948 ஆம் ஆண்டு முதல் 1981 இல் இறக்கும் வரை மிலானில் வசித்து வந்தார். அங்கிருந்து வெளிவந்த நாளிதழ் ஒன்றின் இலக்கியப் பகுதிக்கு ஆசிரியராகப் பணியாற்றி வந்தார். மிலான், (1961), கேம்பிரிட்ஜ் (1967) ரோம் (1967) பல்கலைக்கழகங்கள் அவருக்கு கௌரவ முனைவர் பட்டம் வழங்கியுள்ளன. 1975 ஆம் ஆண்டில் இலக்கியத்துக்கான நோபல் பரிசு கிடைத்தது.

## வெளி இணைப்புகள்
* ஆங்கிலத்தில் சில கவிதைகள்
* Montale at the Nobel E-Museum 

பகுப்பு:1896 பிறப்புகள்
பகுப்பு:1981 இறப்புகள்
பகுப்பு:இத்தாலியக் கவிஞர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற இத்தாலியர்கள்
பாரி வேட்டை

**பாரி வேட்டை** என்பது ஒரு விழாக்கால விளையாட்டு. சித்திரா பௌர்ணமி அன்று பொதுவாக இந்த விளையாட்டு நடைபெறும். இதனைச் சில இடங்களில் முயல்வேட்டை என்றும் கூறுவர். இந்த விளையாட்டின்போது முயல் வேட்டை விலங்குகளில் முதன்மை இடத்தைப் பெறும். 

சிற்றூர் மக்கள் கூட்டமாகச் சென்று வேட்டையாடுவர். வேட்டையாடிய விலங்கு அல்லது பறவைகளின் தலை வேட்டையாடியவனுக்குத் தரப்படும். குடல் அவர்களது தெய்வத்துக்குப் படையலாக்கப்படும். எஞ்சிய எல்லாப் புலவுகளும் ஊர்மக்களுக்குப் பகிர்ந்தளிக்கப்படும். இந்த வேட்டை விழாவில் அரசர்களும் பெருநிலக் கிழார்களும் உயர்வு-தாழ்வு இல்லாமல் கலந்துகொள்வர். இக்காலத்தில் இது தடை செய்யப்பட்டுள்ளது. 

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா.பாலசுப்பிரமணியம், *தமிழர் நாட்டு-விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
*மறைகின்ற விளையாட்டுகள், 2002

பகுப்பு:தமிழர் விளையாட்டுகள்
தமுக்கம் மைதானம்

**தமுக்கம் மைதானம்** மதுரையின் வரலாற்றுச் சிறப்பு கொண்ட ஒரு மைதானமாகும். பதிநான்காம் நூற்றாண்டில் மன்னர் விசுவநாத நாயக்கர் ஆல் கட்டப்பட்டு மதுரை நாயக்க வம்சத்தால் பராமரிக்கப்பட்டுவந்தது. அக்காலத்தில் குதிரைப் பந்தயம், யானைப் பந்தயம், மாட்டுச் சண்டைகள் போன்ற விளையாட்டுப் போட்டிகளும் சிலம்பு, கத்திச் சண்டை போன்ற கலைகளும் இங்கு நடத்தப்பயன்பட்டது.. இம்மைதானம் இதனருகேவுள்ள தமுக்கம் அரண்மனையின்(தற்போதைய காந்தி அருங்காட்சியகம்) கட்டுப்பாட்டில் பயன்படுத்தப்பட்டது.

## இதன் அமைப்பு
மைதானம் அழகர் கோவில் செல்லும் சாலையில் தல்லாகுளம் பகுதியில் அமைந்துள்ளது. கலையரங்கம் உட்பட சுமார் 50000 ச.அடி பரப்பளவை கொண்ட மைதானமாகும். 1.5 லட்சம் மக்கள் கொள்ளளவு கொண்ட இந்த மைதானத்தின் கலையரங்கம் மட்டும் 20,000 பேர் பங்கேற்கும் வசதியுள்ளது. மதுரை மாநகராட்சியின் மேற்பார்வையில் பொது நிகழ்ச்சிகளுக்கு வாடகைக்கு விடப்படுகிறது. இதன் முன் வாசலில் தமிழன்னை சிலையும் பெரியார் சிலையும் உள்ளது. அருகே இராஜாஜி சிறுவர் பூங்காவும், மதுரை அமெரிக்கன் கல்லூரியும் உள்ளது.

## பொது நிகழ்ச்சிகள்
மதுரையின் நெரிசலுக்கு அப்பால் இருப்பதாலும், பரந்த வெளியாக இருப்பதாலும் பல அரசு மற்றும் தனியார் நிகழ்ச்சிகளுக்கு இந்த மைதானம் தற்போது பயன்படுத்தப்பட்டுவருகிறது. அரசியல் கட்சிக் கூட்டம், திருமணங்கள், அரசு நிகழ்ச்சிகள், கண்காட்சிகள், இலக்கியக்கூட்டம், கலை மற்றும் பொழுதுபோக்கு நிகழ்ச்சிகள் என பலவித பொது நிகழ்ச்சிகள் நடைபெறுகிறது. சித்திரைக் கண்காட்சி, வீட்டு உபயோகப்பொருள் கண்காட்சி, புத்தகத் திருவிழா போன்றவை ஆண்டுதோறும் நடைபெறும் முக்கிய நிகழ்ச்சிகளாகும்.

## இவற்றையும் பார்க்க
* தமுக்கம் அரண்மனை

## மேற்கோள்கள்
 

பகுப்பு:மதுரை மாவட்டம்
பகுப்பு:மதுரை மாநகராட்சிப் பகுதிகள்
தக்கை (அடைப்பான்)

200px|right|thumb|தக்கை மரம்
[thumb|[வைன் குடுவையை அடைக்கப் பயன்படுத்தும் தக்கை]]
**தக்கை** என்பது புட்டிகளுக்கு அடைப்பானாகப் பயன்படுத்தும் ஒரு மரப்பொருள் ஆகும். இது ஆங்கிலத்தில் *கார்க்* (*Cork*)என அழைக்கப்படுகிறது. ஒருவகை ஓக் மரத்தின் பட்டையிலிருந்து இந்த தக்கை தயாரிக்கப்படுகிறது. இம்மரங்கள் ஸ்பெயின், போர்த்துக்கல் ஆகிய நாடுகளில் அதிகமாகக் காணப்படுகின்றன.

## தக்கை பிரித்தெடுத்தல்
இம்மரம் 20 ஆண்டுகள் வளர்ந்த பிறகே இதில் தக்கை செய்யக்கூடிய அளவு பட்டை உண்டாகும். இந்தப் பட்டையைக் கைக்கோடாரி கொண்டு பெயர்த்து எடுப்பார்கள். இவ்வாறு எடுத்த பிறகு சுமார் 10 ஆண்டுகளுக்குப் பின்னரே மீண்டும் பட்டை எடுக்க முடியும். இம்மரங்கள் சுமார் 300 ஆண்டுகள் வரை வாழும். மரத்திலிருந்து எடுத்த பட்டைகளை நீரில் ஊற வைத்துக் கொதிக்க வைப்பார்கள். இதனால் பட்டை மென்மையாகும். தக்கையை அரைத்துத் தூளாக்கி, வேறு சில பொருள்களுடன் சேர்த்து பல வழிகளில் பயன்படுத்துகின்றனர்.

## தக்கையின் பயன்பாடு
சோடா புட்டியின் மூடியின் உட்பகுதியில் இத்தகைய தக்கையைக் காணலாம். தக்கை வெப்பத்தைக் கடத்தாது. தக்கையினூடே ஒலியும் புகாது.இதனால் இசைப்பதிவு செய்யும் நிலையங்கள்,ஒலிபரப்பும் நிலையங்கள், மருத்துவமனைகள் முதலிய இடங்களில் ஒலி உட்புகா அறைகளை அமைக்கத் தக்கை பயன்படுகிறது. செயற்கைக் கைகள், கால்கள் செய்யவும் தக்கை பயன்படுகிறது.

## உசாத்துணை
* 'குழந்தைகள் கலைக் களஞ்சியம்'-ஐந்தாம் தொகுதி, தமிழ் வளர்ச்சிக் கழக வெளியீடு.1986

பகுப்பு:கையாற்றல் கருவிகள்
பகுப்பு:மர உற்பத்திகள்
தீவுக்கூட்டம்

**தீவுக்கூட்டம்** (*archipelago*) என்பது தீவுகளின் தொகுப்பு. ஒரே பூகோள இடத்தில் அமைந்துள்ள தனித்தனித் தீவுகளை மொத்தமாக குறிக்கப் பயன்படும் ஒரு பதமாகும்.

பொதுவாக தீவுக்கூட்டங்கள் ஒரு பெரிய நிலப்பரப்பை சூழ்ந்ததாகயிருக்கும். உதாரணத்திற்கு:- ஸ்காட்லாந்து நாட்டைச்சுற்றி சுமார் 700 தீவுகள் அமைந்துள்ளன. தீவுக்கூட்டத்தால் உருவான முக்கிய ஐந்து நவீன நாடுகளில் இந்தோனேசியா, ஜப்பான், பிலிப்பைன்ஸ், நியூசிலாந்து மற்றும் ஐக்கிய இராச்சியம் முதலியவை குறிப்பிடத்தக்கதாகும். பரப்பளவின் அடிப்படையில் உலகின் மிகப்பெரிய தீவுக்கூட்டம் இந்தோனேசியா அகும்.. பெரும்பாலான தீவுக்கூட்டஙகள் பின்லாந்தில் உள்ள ஆர்சிபெலகோ கடல் பகுதியில் உள்ளது. தீவுக்கூட்டங்கள் முக்கியமாக எரிமலைகளால் உருவாக்கப்பட்டுகிறது மற்றும் மண்ணரிமானத்தாலும், மண்படிவதாலும், மண்திட்டுக்களாலும் உருவாக்கப்படுகிறது.

## மேற்கோள்கள்


பகுப்பு:நில அமைப்புகள்
பகுப்பு:தீவுகள்
ஜெயா பொறியியல் கல்லூரி

**ஜெயா பொறியியல் கல்லூரி** திருநின்றவூர், தமிழ்நாடு, இந்தியாவில் அமைந்துள்ள ஒரு கல்வி நிறுவனமாகும். கல்லூரி **ISO** **9001: 2000** சான்றிதழ் மற்றும் அண்ணா பல்கலைக்கழகத்துடன் இணைக்கப்பட்டுள்ளது.

இக்கல்லூரி ஆவடியிலிருந்து சுமார் 7 கிலோ மீட்டர், சென்னை சென்ட்ரல் ரயில் நிலையத்தில் இருந்து 29 கி.மீ.**,** திருவள்ளூரிலிருந்து 16 கிலோமீட்டர்,நெமிலிச்சேரி ரயில் நிலையத்திலிருந்து சுமார் 4 கி.மீ தொலைவில் உள்ளது.

## வரலாறு
**ஜெயா பொறியியல் கல்லூரி** **1995** இல் நிறுவப்பட்டது,  இது ஜெயா கல்லூரிகள் குழுமத்தில் ஒரு பகுதியாக உள்ளது.

## வழங்கப்படும் படிப்புகள்
***இளங்கலை  படிப்புகள்***
* பி. இ. வானூர்தி பொறியியல்
* பி. இ. குடிமுறை பொறியியல்
* பி. இ. கணினி அறிவியல் மற்றும் பொறியியல்
* பி. இ. மின்சார மற்றும் மின்னணு பொறியியல்
* பி. இ. மின்னணு மற்றும் தொடர்பு பொறியியல்

* பி. இ. இலத்திரனியல் மற்றும் மயமாக்கல் பொறியியல்

* பி. இ. மெக்கானிக்கல் இன்ஜினியரிங்
* பி.டெக்  தகவல் தொழில்நுட்பம்
* பி.டெக் ஜவுளி தொழில்நுட்பம்
***முதுகலை'' ''படிப்புகள்***
* எம்.இ பிரயோக இலத்திரனியல்
* எம்.இ. கணினி அறிவியல் மற்றும் பொறியியல்
* எம்.டெக் ஜவுளி தொழில்நுட்பம்

## சிறப்பம்சங்கள்
* ***கணித்தமிழ் பேரவை'' :'''ஜெயா பொறியியல் கல்லூரி  கணித்தமிழ் பேரவையில் ஒரு அங்கமாக விளங்குகிறது.

* ***ஜெயா கட்டற்ற மென்பொருள் மையம்** **:**' இந்த மையம் இலவச மென்பொருட்களின் விழிப்புணவுக்காகவும் அதன் முக்கியத்துவம் மற்றும் பயன்பாட்டிற்காகவும் உருவாக்கப்பட்டது.

## குறிப்புகள்
# "Jaya Engineering College, Anna University Chennai". Collegesintamilnadu.com. Archived from the original on 2013-01-21. Retrieved 2012-01-17.
# http://jec.ac.in/contact/. Jec.ac.in. Retrieved 2015-09-23
# http://jec.ac.in/us/.Retrieved 2015-09-23.
பகுப்பு:திருவள்ளூர் மாவட்டத்திலுள்ள பொறியியல் கல்லூரிகள்
பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
பகுப்பு:அண்ணா பல்கலைக்கழக இணைவுக்கல்லூரிகள்
ஆப்பிள் விளைச்சல் அடிப்படையில் நாடுகளின் பட்டியல்

**ஆப்பிள் விளைச்சல் அடிப்படையில் நாடுகளின் பட்டியல்**, 2008ம் ஆண்டின் படி ஐக்கிய நாடுகளின் உணவு மற்றும் வேளாண்மை அமைப்பு வழங்கிய ஆப்பிள் விளைச்சல் புள்ளிவிவரங்களின் அடிப்படையில் உருவான நாடுகளின் பட்டியலாகும்.. இதன்படி 2008ம் ஆண்டு உலகில் மொத்தம் 69,819,324 டன்கள் ஆப்பிள் உற்பத்தி செய்யப்பட்டது.

## 1,000,000 டன்களுக்கு மேல்

## 100,000–1,000,000 டன்கள்

## 50,000–100,000 டன்கள்

## 10,000-50,000 டன்கள்

## 10,000 டன்களுக்கு கீழ்

## மேற்கோள்கள்

*ஐக்கிய நாடுகளின் உணவு மற்றும் வேளாண்மை அமைப்பின் முழுப்பட்டியல்		
*ஆப்பிள் உற்பத்தி நாடுகள் வாரியாக (மூலம் USDA)

பகுப்பு:நாடுகள் தொடர்பான பட்டியல்கள்
பகுப்பு:தாவரவியல் பட்டியல்கள்